alexandrainst/scandi-wiki huggingface dataset:
Leve blant løver

Leve blant løver er en norsk dokumentarfilm fra 1998, regissert av Sigve Endresen.

Filmen portretterer tre kreftrammede unge mennesker. Sykdomsprosessen følges på nært hold, og også helt inn i døden.

Filmen vant en Amanda-pris for beste dokumentarfilm i 1998.

Tittelen 
Filmens tittel er hentet fra en episode i Karen Blixens roman Min afrikanske farm, der det var bestemt at noen løver som hadde drept flere okser for bøndene, måyye avlives. Replikken «Den lever fritt som kan dø», lar romanens jeg-person falle etter å ha avvist sin forpakters forslag om å forgifte løvene. Blixen ville la løvene leve det frie livet de var skapt til, helt til det øyeblikket da de ble skutt av en jeger.

Filmmusikk 
Musikerne Knut Reiersrud og Reidar Skår spilte inn spesialkomponert musikk som ble brukt i filmen; musikken ble også gitt ut som singel i 1998.

Referanser

Eksterne lenker 
 

Filmer fra 1998
Norske dokumentarfilmer fra 1990-årene
Norske dokumentarfilmer
Norskspråklige filmer
Amanda for beste norske dokumentarfilm
Et steinkast unna

Et steinkast unna er en norsk dokumentarfilm fra 2003, regissert av Line Halvorsen.

Den handler om palestinske barn på Vestbredden som lever under israelsk okkupasjon. Hovedpersonene er tre 13-årige gutter. 

Filmen mottok en Amandapris for beste dokumentar i 2003 og vant Dokumentarfilmprisen på Kortfilmfestivalen i Grimstad samme år.

Referanser

Eksterne lenker 
 

Filmer fra 2003
Norske dokumentarfilmer fra 2000-årene
Norske dokumentarfilmer
Amanda for beste norske dokumentarfilm
Filmer om Konflikten i Vest-Asia
Diego Boneta

Diego Andrés González Boneta (født 29. november 1990 i Mexico by) er en meksikansk skuespiller og musiker.

Musikk 
Boneta spilte inn debutalbumet Diego i 2005, etter at han spilte en liten rolle i den meksikanske såpeoperaen Rebelde. Albumet ble utgitt i Mexico, Chile og Brasil i første omgang, men ble også gitt ut i USA litt senere. Dette ledet til at han fikk åpne tre konserter for Hilary Duff i Mexico.

Hans andre album het Indigo og ble gitt ut i 2008. Albumet ble skrevet og produsert av Mitch Allan, og Kara DioGuardi var også med på skrivefronten. Låtene Losing Me og Perdido En Ti ble kåret til ukens beste gratislåt på iTunes i mai 2008.

Etter sin suksess med filmen Rock of Ages skal han gi ut et nytt album på engelsk i 2012 eller 2013, hvor han jobber med Maroon 5s vokalist, Adam Levine.

Skuespiller 
Boneta spilte først i TV-serier i hjemlandet Mexico, før han i 2010 tok steget over til USA for å prøve lykken som både sanger og skuespiller. Han spilte gjesteroller i TV-serier som Zeke and Luther, Pretty Little Liars og 90210, og hadde en stor rolle i fjernsynsfilmen Mean Girls 2 (2011), som var en slags oppfølger til den populære filmen fra 2004.

I 2012 kom hans store gjennombrudd i musikalfilmen Rock of Ages, hvor han spilte hovedrollen mot Julianne Hough. Tom Cruise, Alec Baldwin og Catherine Zeta-Jones har også roller i filmen. Etter å ha sett Bonetas audition, hevdet regissør Adam Shankman at han er «den neste store», og sammenliknet ham med Zac Efron, Channing Tatum og Liam Hemsworth.

Filmografi

Fjernsyn

Film

Musikkvidoer 
 About You Now (Musikkvideo av Miranda Cosgrove, 2008)

Diskografi

Studioalbum

Spansk

Engelsk

Videoalbum

Singler

Musikkvidoer

Soundtrack

Referanser

Eksterne lenker 
 
 

Meksikanske skuespillere
Meksikanske musikere
Personer fra Mexico by
Fødsler i 1990
Home of the Brave, Land of the Free

Home of the Brave, Land of the Free er en norsk dokumentarfilm fra 2003, regissert av John Sullivan og Gard Andreassen.

Filmen er innspilt i februar 2003 og viser hvordan amerikanske spesialstyrker opererer i krigen i Afghanistan.

Filmen vant en Amandapris for beste dokumentarfilm i 2004.

Referanser

Eksterne lenker 
 

Filmer fra 2003
Norske dokumentarfilmer fra 2000-årene
Norske dokumentarfilmer
Norske krigsfilmer
Amanda for beste norske dokumentarfilm
Filmer om krigen i Afghanistan
Noen spørsmål om boksing

Noen spørsmål om boksing er en norsk dokumentarfilm fra 1999, regissert av Beate Grimsrud.

Filmen dokumenterer kvinner som bokser.

Filmen vant en Amandapris for beste dokumentarfilm under filmfestivalen i Haugesund i 2000.

Referanser

Eksterne lenker 
 

Filmer fra 1999
Norske dokumentarfilmer fra 1990-årene
Norske dokumentarfilmer
Amanda for beste norske dokumentarfilm
Liv Ullmann – scener fra et liv

Liv Ullmann – scener fra et liv  er en norsk dokumentarfilm fra 1997, regissert av Edvard Hambro.

Filmen er et portrett av Liv Ullmann som skuespiller, regissør, menneskerettighetsaktivist og privatperson. Den viser blant annet Liv Ullmanns regiarbeid med Enskilda samtal (1987) som hadde manus av Ingmar Bergman og handlet om hans foreldre. Dette danner utgangspunket for et portrett av hennes tidligere samliv og samarbeid med Bergman. Det er også intervjuer med personer som arbeidet med Liv Ullmann på Broadway og klipp fra noen av de eldre filmene hun spilte i. På slutten viser filmen Liv Ullmann i Bosnia hvor hun blant annet jobbet for UNICEF.

Filmen vant en Amandapris for beste dokumentarfilm under filmfestivalen i Haugesund i 1997.

Referanser

Eksterne lenker 
 
 
 

Filmer fra 1997
Norske dokumentarfilmer fra 1990-årene
Norske biografiske dokumentarfilmer
Norskspråklige filmer
Amanda for beste norske dokumentarfilm
S.O.S. (film)

S.O.S. er en norsk-italiensk filmkomedie fra 1999, regissert av Thomas Robsahm.

Filmen ble forhåndsomtalt som en «bedmovie». Den er innspilt i Italia og har Robsahms italienske halvbror i hovedrollen som den kvinnebegjærlige Angelo. Da Angelo møter Alba går ikke ting helt som de pleier.

Filmen fikk terningkast 5 av VG, Dagbladet og Aftenposten.

Under Amandaprisen 2000 vant film prisen for beste norske spillefilm, mens Kjersti Holmen ble kåret til beste kvinnelige skuespiller for samlet innsats i S.O.S. og Sofies verden. Jacqueline Lustig ble også nominert i klassen beste kvinnelige skuespiller og filmen var en av de nominerte i klassen nordisk Amanda.

Rolleliste

Referanser

Eksterne lenker 
 

Norske dramakomedier
Filmer fra 1999
Norske filmer fra 1990-årene
Amanda for beste norske film
Amandaprisen 2000
Narikala

Narikala (georgisk: ნარიყალა) er ei festning på en høyde i gamlebyen i Georgias hovedstad Tbilisi. Festninga ble oppført på 300-tallet under navnet Shuris-tsikhe. Den ble betraktelig utvida av umujjadene på 600-tallet og seinere av kong David IV (1089–1125). Mongolene ga den navnet Narin Qala («Den lille festninga»). Størsteparten av dagens yttervegger stammer fra 1500- og 1600-tallet. I 1827 ble deler av festninga ødelagt av et jordskjelv og revet. Ved den nedre delen av festninga ligger St. Nikolas-kirka.

Narikala er i dag et av Tbilisis mest kjente landemerker og et populært utsiktspunkt. I 2012 åpna det en taubane opp til festninga.

Tbilisi
Festninger i Georgia
Einar Gundersen d.y.

Einar «Jeisen» Gundersen (født 25. september 1915 i Skien, død 12. mai 1997 samme sted) var en norsk fotballspiller og politimann født i Skien. Han var nevø av Einar «Jeja» Gundersen. Einar «Jeisen» Gundersen spilte 12 år på Borgs A-lag og deretter noen år i Odd.
<p>
Einar «Jeisen» Gundersen debuterte på A-landslaget i 1939 mot Sverige i Stockholm. Han spilte i alt 4 landskamper.

Referanser 
Heia Jeisen! [Intervju] Porsgrunns Dagblad 30/1-1974, s. 5

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Odds ballklubb
Personer fra Skien kommune
Fødsler i 1915
Dødsfall i 1997
Theotokos

Theotokos, eller Gudeføderske, ofte litt unøyaktig oversatt Guds mor, er blant trinitariske kristne en vanlig tittel på jomfru Maria. Tittelen ble definert dogmatisk ved konsilet i Efesos i 431.

Den greske formuleringen Theotokos, var rettet mot nestorianismens antatte lære om at Maria kun hadde født Kristi menneskelige natur til verden og ikke den guddommelige. Mot dette ble det fremholdt at Kristus er uløselig både sann Gud og sant menneske. Theotokos ble en særlig fremtredende tittel for Maria i de østlige liturgiene og ble i middelalderen også overført til latin som Dei Genetrix.

Greske ord og uttrykk
Teologi
Jomfru Maria
Nils Bernt Rinde

Nils Bernt Rinde (født 18. april 1972) er en sivil/militær skytter oppvokst på Vanse i Farsund kommune, Vest-Agder. Rinde er bosatt i Lindesnes kommune. Han startet med rifleskyting som seksåring i Farsund skytterlag, og er utnevnt til æresmedlem. Nils Bernt er også medlem av Holum skytterlag.

Rinde debuterte på Landsskytterstevnet i 1983, 11 år gammel.

Han ble landsdelkretsmester i baneskyting i 1987 i klassen Rekrutt, det som i dag er Eldre Rekrutt i Det Frivillige Skyttervesen (DFS).

Rinde sikret seg sin første norgesmestertittel i 1992, da han vant klassen for vernepliktige/befalselever i Militært Norgesmesterskap på Sessvoll. 

Som 22-åring i 1994 ble han vinner av den første stangfinalen som er arrangert på Landsskytterstevnet. Rinde benyttet Forsvarets AG-3 i konkurransen, og det er sannsynligvis første gang Oberst Georg Stangs minnemedalje er vunnet av en utøver som brukte AG-3. Rinde er per 2019 blitt norgesmester seks ganger i Stangskyting; 1994, 1998, 2009, 2012,  2014 og 2019. Nils Bernt har 18 deltakelser i stangfinalen. Som følge av pandemi (Covid-19) ble det ikke arrangert landsskytterstevne i 2020 og 2021. AG-3 våpenet ble for siste gang brukt i konkurransen om Oberst Georg Stangs minnemedalje i 2019. Våpenet er besluttet tatt ut av konkurransen. I august 2021 ble det arrangert Skytternes Mestermøte på Terningmoen i Elverum, som en erstatning for at landsskytterstevnet ble avlyst på grunn av Covid-19.

Nils Bernt Rinde er også norgesmester i felthurtigskyting fra Landsskytterstevnet på Lesja i 2005. Han har også deltatt i flere felthurtigfinaler før og etter NM-gullet.

Rinde har seks NM-gull i militær skyting; i 1992, 2008, 2010, 2014, 2015 og 2021. I tillegg kommer flere pallplasseringer.

Nils Bernt har vært med å sikre flere laggull i militært norgesmesterskap for avdelingene: Agder Heimevernsdistrikt 07, Agder og Rogaland Heimevernsdistrikt 08.

Han er også flere ganger vinner av major Arne Laudals minnemedalje, som deles ut til vinner av stangskytingen på Agderstevnet (skyttersamlagene Vest-Agder, Agder og Aust-Agder).

Nils Bernt Rinde vant NM-medalje i baneskyting som klasse 5-utøver på Landsskytterstevnet i Sandnes i 2004. 

Rinde har siden 2017 jobbet som seniorrådgiver kommunikasjon i det statlige veiselskapet Nye Veier.

Norske skyttere
Personer fra Farsund kommune
Fødsler i 1972
Västanfors kirke

Västanfors kirke (svensk: Västanfors kyrka) ligger i Västanfors i Fagersta kommune i Västmanlands län, Sverige.

Tidligere lå det en trekirke fra 1642 på stedet. Den nåværende kirken ble bygget 1824–27 og innviet i 1830. Kirken ble renovert i 1987–88 under ledelse av arkitekt Jerk Alton.

Eksterne lenker 
 
 Västanfors kyrka

Svenska kyrkans kirkebygninger i Sverige
Religiøse byggverk fra 1830
1830 i Sverige
Fagersta kommune
Stein fra månen

Stein fra månen er blitt samlet inn av amerikanske Apollo og sovjetiske romfartøyer. De amerikanske Apollofartøyene hentet i løpet av seks innsamlinger  steiner og andre objekter med en totalvekt på 381 kg.  De fleste av disse ble samlet inn av Apollo 15, 16 og 17. Sovjetiske romfartøyer samlet inn ytterligere 326 gram månestein på tre forsøk.

Eksterne lenker 
  Steiner og objekter fra månen - Johnson Space Center
  Apollos geologiske verktøyskatalog
  Månesteiner til salgs!
  Månemeteoritter - Washington University, Department of Earth and Planetary Sciences 

Steiner
Månen
Artikler i astronomiprosjektet
Honolulu internasjonale lufthavn

Honolulu internasjonale lufthavn  er en internasjonal flyplass som ligger i delstatshovedstaden Honolulu på Hawaii. Flyplassen er statlig eid og er både en sivil og militær flyplass (Hickam Air Force Base). Honolulu internasjonale lufthavn ligger fem kilometer nordvest for Honolulu sentrum. Honolulu internasjonale lufthavn er Hawaiis største flyplass og brukes som en hub / knutepunkt for flytrafikk mellom øyene. Flyplassen betjenes av både det amerikanske fastlandet, Japan og Australia.

Honolulu internasjonale lufthavn er den operative basen for de lokale flyselskapene Hawaiian Airlines, Aloha Airlines og Island Air. I 2007 håndterte flyplassen 310 607 flyoperasjoner og behandlet 389 054 tonn last. I 2010 var det 18 443 873 passasjerer innom flyplassen.

Ulykker 
 En bombe eksploderte om bord på Pan Ams Flight 830 i forberedelsene til landing på Honolulu internasjonale lufthavn fra Tokyo den 11. august 1982. En tenåring ble drept og 15 andre ble skadet. Flyet tok ingen store skader og kunne gjøre en trygg nødlanding på Honolulu lufthavn.

 Aloha Airlines' Flight 243 var i rute mellom Hilo og Honolulu på Hawaii den 28. april 1988 med 90 passasjerer ombord, når taket på flyet ble revet av. Det var taket på første klasse som ble revet bort. En flyvertinne ble sugd ut da taket kom av, men utrolig nok klarte flyet å landet på Kahului lufthavn på Maui med bare ett dødsfall. Flyet var en Boeing 737.

Referanser

Eksterne lenker 
 
 Honolulu International Airport Flight Information 

Flyplasser på Hawaii
De andre

De andre er en norsk dokumentarfilm fra 2012 av Margreth Olin. Filmen handler om enslige mindreårige asylsøkere som får begrenset opphold. 

Filmen ble tildelt Amandaprisen for beste dokumentarfilm.

Referanser

Eksterne lenker 
 
 
 

Norskspråklige filmer
Amandaprisen 2013
Amanda for beste norske dokumentarfilm
Norske dokumentarfilmer fra 2010-årene
Innvandring til Norge
Brev til Kongen

Brev til Kongen er en norsk film fra 2014 regissert av Hisham Zaman.

Filmen ble igangsatt i 2010. Regissør Hisham Zaman har sagt at filmen ble til delvis som et resultat av frustrasjonen han følte over at tildelingsprosessen i Norsk filminstitutt går så tregt. Filmen ble derfor produsert som en indiefilm, uten offentlig støtte.

Filmen vant klassene for beste kvinnelige birolle (Ivan Anderson) og beste filmmanus (Hisham Zaman og ) under Amandaprisen 2014. Den var også nominert i klassene for beste regi (Hisham Zaman) og beste mannlige birolle ().

Referanser

Eksterne lenker 
 
 
 

Norske filmer fra 2010-årene
Filmer fra 2014
Norskspråklige filmer
Amandaprisen 2014
Exteriors

Exteriors er en surrealistisk og eksperimentell norsk film fra 2012 av Marie Kristiansen og Patrik Syversen. Filmen hadde premiere 25. mars 2011, og hadde et samlet besøkstall på norske kinoer på . Den ble vist ved den britiske Raindance Film Festival, som regnes blant de viktigste for uavhengige filmproduksjoner i Europa.

Filmen følger to kvinner fra henholdsvis Norge og England som søker lykken i Los Angeles i dagene før en viktig audition. Filmen er en utforskning av ønsket om å bli sett og elsket.

Referanser

Eksterne lenker 
 
 
 

Norske filmer fra 2010-årene
Filmer fra 2011
Norskspråklige filmer
Robin Hood Huset

Robin Hood Huset er et rusfritt og livssynsnøytralt møtested for økonomisk vanskeligstilte og nettverkssøkende i Bergen som drives av Stiftelsen Robin Hood Huset. Huset ligger i Magnus Barfots gate 22 i Bergen og åpnet i 2004. 

I tillegg til å drive møtestedet Robin Hood Huset er Stiftelsen Robin Hood Huset en sosialpolitisk aktør. Den ønsker å påvirke samfunnet gjennom å synliggjøre og skape debatt rundt dagens velferdsutfordringer.

Stiftelsen Robin Hood Huset drives med støtte fra Bergen kommune, NAV, private givere og en betydelig dugnadsinnsats.

Historikk
Arbeidet med å opprette Foreningen Robin Hood Huset startet høsten 2003 for å skape et rusfritt møtested, aktivitets- og ressurssenter for folk med dårlig økonomi. En gruppe idealister startet arbeidet sammen med folk fra aktuelle brukergrupper som Aurora og Aksjonsgruppen mot sosial nød i Bergen.

Foreningen ble formelt stiftet i desember 2003 med Bente M. Simonsen som styreleder. I foreningens første styre var også Norsk Folkehjelp og Velferdsalliansen representert, samt ulike politiske partier. Bergen kommune bidro økonomisk i 2004, og kommunale tilskudd har vært grunnlaget for virksomheten siden. Også private givere bidro i starten. 

Den formelle åpningsseremonien ble holdt  26. november 2004 med statssekretær Kristin Ravnanger. Huset har vært i ordinær drift siden 10. mai 2005 som et møtested der brukerne kunne inspireres til å trekke på hverandres erfaringer og ressurser, gi hverandre hjelp til selvhjelp, og fremme et aktivt sosialpolitisk engasjement.

Foreningen Robin Hood Huset overlot driften av huset til Stiftelsen Robin Hood Huset fra og med 1. januar 2008.

Eksterne lenker
 

Fattigdom
Helse- og sosialtjenester i Bergen
Etableringer i 2004
Norske ideelle organisasjoner
Etableringer i 2003
Johan Theodor Landmark

Johan Theodor Landmark (født 24. oktober 1836 i Fjaler, død 25. mai 1916) var en norsk dosent. Han var overlærer ved Ås Landbrukshøyskole. Han stiftet Norges Birøkterlag i 1883 og Norges Bondelag i 1896. Han var formann i Norges Landmandsforbund 1896-1901. Norges Landmandsforbund skiftet navn til Norges Bondelag i 1922.

I anledning 100-årsdagen for Johan Theodor Landmarks fødsel ble det reist en minnestein i Tysse i 1937 av Norges Bondelag.

Minnesmerke 
Landmarksteinen er en minnestein over Johan Theodor Landmark reist på 100-årsdagen for hans fødsel. Den ble reist av Norges Bondelag i 1937 i Tysse. Den ble reist til minne om Johan Theodor landmark, som var stifter og første formann av Norges Bondeslag.

Ved avdukingen hadde  skrevet følgende dikt:

Referanser 

Professorer ved UMB
Riddere av 1. klasse av St. Olavs Orden
Personer begravet på Vår Frelsers gravlund
Personer fra Fjaler kommune
Amandaprisen 1985

Amandaprisen 1985 var den første utdelingen av Amandaprisen. Utdelingen fant sted 17. august 1985 i forbindelse med den 13. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1984 til 30. juni 1985. 

Det ble delt ut priser i ti kategorier. Spillefilmen Orions belte hadde flest nominasjoner og vant i alle fire klassene den var nominert, en rekord som ikke ble slått før Kautokeino-opprøret vant fem priser i 2008. Det var totalt 145 påmeldte film- og fjernsynsproduksjoner som ble vurdert av 25 jurymedlemmer fordelt på 8 fagområder.

Utdelingen ble overført på fjernsyn av NRK Fjernsyn og ble ledet av Åse Kleveland. Orkesterleder var Terje Fjærn. Utdelingen ble arrangert i den nyåpnede storsalen Maritim Hall i Saga Maritim Hotel.

Vinnere og nominerte 
Vinnere står først i tabellen og er merket med tykk skrift.

Referanser

Kilder
Carola Veit

Carola Alexandra Veit (født 2. juni 1973 i Hamburg) er en tysk politiker i SPD. Hun ble 23. mars 2011 valgt til president i delstatsparlamentet Hamburgs borgerskap, idet hun etterfulgte Dorothee Stapelfeldt.

Eksterne lenker 
 Biografi i Hamburgs borgerskap Besøkt 19. august 2012.

SPD-politikere
Hamburgske politikere
Personer fra Hamburg
Fødsler i 1973
Kumla kirke (Närke)

Kumla kirke (svensk: Kumla kyrka) ligger i Kumla i Närke i Sverige.

På 1100-tallet ble det reist en romansk kirke med veststilt tårn på stedet hvor dagens kirke ligger. På 1200-tallet ble kirken bygget om og tilført midtskip. 

Den middelalderske kirken ble revet da en nyklassisistisk kirke ble bygget 1829–34. Arkitekt var Per Axel Nyström. 

I 1968 oppsto det brann i kirken og en ny kirke ble reist 1971–72 ved arkitekt Jerk Alton. Den ble innviet av biskop Tord Simonsson. 

I klokketårnet finnes et museum.

Eksterne lenker
 Kumla församling
 Kyrkan brinner! fra Riksantikvarieämbetet

Svenska kyrkans kirkebygninger i Sverige
Kumla kommune
Kirker fra 1972
1972 i Sverige
Snegle-Halle og andre småsoger

Snegle-Halle og andre småsoger er en bok i Samlagets serie Norrøne bokverk, først utgitt i 1939 med tittelen Islandske småsogor, og gjenutgitt i 1980 med tittelen Snegle-Halle og andre småsoger. Samlingen inneholder et utvalg tætter. Den første utgaven var oversatt av Johan Hovstad, mens 1980-utgaven var nyoversatt av Sveinbjørn Aursland.

Samlingen inneholdt disse tættene: Tåtten om Snegle-Halle, Audun fra Vestfjordene, Brand den rause, Tåtten om Stuv, Tåtten om Torvald den vidfarande, Tåtten om Gisl Illugesson, Tåtten om Torstein Oksefot, Tåtten om Gunnar Tidrandebane, Tåtten om Reidar, Tåtten om Egil Side-Hallsson, Tåtten om Ravn Gudrunsson og Tåtten om Odd Ofeigsson.

Bibliografiske opplysninger 
 Snegle-Halle og andre småsoger. Omsett av Sveinbjørn Aursland. Samlaget, 1980. (Norrøne bokverk ; 34). ISBN 82-521-1834-8.  Første utgave 1939 med tittel: Islandske småsogor, omsett av Johan Hovstad. Gjenutgitt i bd 3 av Sagalitteraturen. Samlaget, 1984. ISBN 82-521-2423-2

Islendingesagaer
Kumla kirke (Västmanland)

Kumla kirke (svensk: Kumla kyrka) ligger i Kumla kyrkby i Sala kommune i Västmanland, Sverige.

Kirken ble bygget av gråstein omkring år 1300 og bestod av et langhus og en klokkestøpul. På slutten av 1400-tallet ble tretaket erstattet av et stjernehvelv av murstein med kalkmalerier av Albertus Pictor. På 1700-tallet ble vinduene forstørret og klokketårnet reist.

Eksterne lenker 
 
 Kumla kirke (Västmanland)

Svenska kyrkans kirkebygninger i Sverige
Tidligere katolske kirker i Sverige
Religiøse byggverk fra 1300-tallet
Sala kommune
Tor Meinseth

Tor Meinseth (født 24. april 1940) er en tidligere norsk toppspiller i fotball for Hødd i Ulsteinvik.

Han har også spilt for Årstad Idrettslag i Bergen mens han gikk på skole der. Meinseth spilte i forsvar (stopper, centrehalf) og var kaptein da laget rykket opp til 1. divisjon fotball for herrer 1966 da de ble sist. Han holdt på fra 1959 til 1976 og fikk i alt fire sesonger i toppdivisjonen og 406 kamper, men bare 7 mål.  Hans sønner Børre Meinseth (født 1966) og Frank Otto Meinseth spilte også for Hødd.

Meinseth er også lokalpolitiker for Høyre, og har jobbet 50 år for Ulstein Verft, noe som ga ham Kongens fortjenstmedalje i sølv, tildelt på Kokk'n'Roll i 2012.

Referanser 

Norske fotballspillere
Fotballspillere for IL Hødd
Lokalpolitikere i Ulstein
Høyre-politikere i Møre og Romsdal
Kongens fortjenstmedalje i sølv
Personer fra Ulstein kommune
Sayouba Mandé

Mande Sayouba (født 15. juni 1993) er en ivoriansk fotballspiller som spiller for den danske klubben Odense Boldklub.

Etter å ha trent med Stabæk i flere perioder ble ha tilbudt en 6 måneders leiekontrakt så de kunne se nivået hans. Etter disse 6 månedene signerte han en 3,5 års kontrakt med klubben. Sayouba ble tatt ut i Elfenbenskysten sin A-landslagstropp for første gang i 2012, mot Senegal. Senere samme år ble han igjen tatt ut i troppen, da satt han på benk. 5. mars 2014 debuterte han som målvakt for Elfenbenskysten i en kamp mot Belgia. Kampen endte 2-2.

Referanser

Eksterne lenker 
 
 Spillerprofil på stabak.no

Ivorianske fotballspillere
Spillere i Fotball-VM 2014
Spillere i Afrikamesterskapet 2015
Spillere i Afrikamesterskapet 2017
Fotballspillere for Stabæk Fotball
Fotballspillere for Odense BK
Utenlandske fotballspillere i Norge
Fødsler i 1993
Nvidia GeForce GTX 690

GeForce GTX 690 er et skjermkort fra Nvidia, og ble lansert 28. april 2012. Den har en tokjernet skjermkort og ble regnet som en av de kraftigste skjermkortene som var på markedet da den kom ut.

Skjermkort
Franck Boli

Bi Sylvestre Franck Fortune Boli (født 7. oktober 1993) er en ivoriansk fotballspiller som spiller for den ungarske klubben Ferencvárosi TC.

Etter å ha trent med Stabæk i flere perioder, ble han signert i januar 2012. Boli gikk i februar 2015 fra Stabæk Fotball til kinesiske Liaoning FC, hvorfra han våren 2016 ble lånt ut til Aalesunds FK.8. desember 2016 skrev han under en treårsavtale med Stabæk ut 2019. 

Fotballtidsskriftet Josimar har imidlertid gravd i saken, og fått bekreftet fra NFF at Boli kom til Aalesund på permanent gratis overgang fra den ivorianske amatørklubben Williamsville AC.

Han ble toppscorer i eliteserien sesongen 2018 med 17 scoringer.

6. november 2018 skrev han under en ny kontrakt med Stabæk til sommeren 2021.

Referanser

Eksterne lenker 
 
 Spillerprofil hos NIFS.no
 Spillerprofil hos Altomfotball.no

Ivorianske fotballspillere
Utenlandske fotballspillere i Norge
Fotballspillere for Stabæk Fotball
Fotballspillere for Liaoning FC
Fotballspillere for Aalesunds FK
Fotballspillere for Ferencváros TC
Personer fra Abidjan
Fødsler i 1993